stanford-oval/wikipedia huggingface dataset:
หมี เสว่
ผลงาน > ผลงานละครค่ายเอทีวี

สี่มือปราบพยายม (The Undercover Agents 1983 ATV) มี 20 episodes นำแสดงโดย หมีเซียะ รับบท เอี้ยนอู๋โยว, อู่เว่ยกว๋อ Wu Wei Guo (Ng Wai-Kok) รับบท มือปราบไร้ใจ อู๋ฉิง (บ้อเช็ง), หลีฮั่นฉือ  Lai Hon Chi รับบท มือปราบเลือดเย็น เหลิ่งเซวี่ย (แนฮ้วย), เหลียงเสี่ยวหลง Bruce Leung Siu-Lung รับบท มือปราบล่าชีวิต จุยหมิง (ตุยเมี่ย) และ จางอี้ รับบท Zhang Yi รับบท มือปราบหมัดเหล็ก เถียโส่ว (ทิซิ่ว)
กระบี่กู้บัลลังก์ (Chronicles of the Shadow Swordman 1985 ATV) มี 25 ตอนจบ นำแสดงโดย หลิวสงเหยิน, หมีเซียะ และ เยวี่ยฮว๋า Yue Hua
จูกัดเหลียง (จูเก๋อเหลียง) หรือ ขงเบ้ง The Legendary Prime Minister - Zhuge Liang  1985 ATV นำแสดงโดย เจิ้งเส้าชิว และ หมีเซียะ
คมเฉือนคมคืนยุทธจักรเซียน (King of Gambler ATV)《千王之王重出江湖》สร้างเมื่อปี 1996 นำแสดงโดย  เซี่ยเสียน , หยังฉวิน, หมีเซียะ, หลิงสงเหยิน, หยังกงหยู ดูเพิ่ม
วิมานสายรุ้ง นำแสดงโดย หมีเซี้ยะ+เฉินเห่าหมิน+หลินเจียตัง+กั๊ยะเข่ออิง
แหล่งข้อมูลอื่น

MichelleClan.com - Michelle Yim official website
Hong Kong Movie Database - Michelle Yim
หมี เสว่ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  สหรัฐ 
ศิลปิน:  มิวสิกเบรนซ์ 
อื่น ๆ:  IdRef
เวทีทอง

| เวทีทอง |
| --- | --- |
เป็นที่รู้จักกันในชื่อ: เวทีทอง เวทีทอง เนเวอร์ดาย เวทีทอง เมจิก เวทีทอง ซิกส์ทีน เวทีทอง เวทีเธอ
ประเภท: เกมโชว์
พิธีกร: ดูในบทความ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 10
การผลิต
ผู้อำนวยการผลิต: ปัญญา นิรันดร์กุล ประภาส ชลศรานนท์
สถานที่ถ่ายทำ: สตูดิโอช่อง 7 สี สตูดิโอกรุงเทพ เวิร์คพอยท์สตูดิโอ
ความยาวตอน: 60 นาที
บริษัทผู้ผลิต: เวิร์คพอยท์ เอ็นเทอร์เทนเมนท์
ออกอากาศ
เครือข่าย: ช่อง 7 สี ช่อง 3 ททบ.5 เวิร์คพอยท์ทีวี (รีรัน) ช่องเวิร์คพอยท์
ออกอากาศ: ดูในบทความ
เวทีทอง เป็นรายการเกมโชว์และรายการโทรทัศน์รายการแรกของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันเสาร์ที่ 14 ตุลาคม 2532 ทางช่อง 7 และย้ายไปออกอากาศทางช่อง 3 เมื่อวันเสาร์ที่ 3 มกราคม 2541 และย้ายไปออกอากาศทางช่อง 5 เมื่อวันเสาร์ที่ 7 สิงหาคม 2542 จนกระทั่งออกอากาศครั้งสุดท้ายเมื่อวันเสาร์ที่ 13 มกราคม 2550 โดยได้นำรายการ ตู้ซ่อนเงิน ขึ้นมาแทน
ตั้งแต่วันอาทิตย์ที่ 10 มกราคม 2559 ได้กลับมาออกอากาศอีกครั้งทางช่องเวิร์คพอยท์ ในชื่อ "เวทีทอง เวทีเธอ" ออกอากาศทุกวันอาทิตย์เวลา 13:00 - 14:00 น. ก่อนเปลี่ยนชื่อรายการกลับมาเป็น "เวทีทอง" อีกครั้งตั้งแต่วันที่ 1 กันยายน 2562 จนถึงวันที่ 13 กุมภาพันธ์ 2565 ช่องเวิร์คพอยท์ได้นำรายการใหม่คือรายการ Game Room ห้องชนเกม มาออกอากาศตั้งแต่วันที่ 20 กุมภาพันธ์ 2565 จนถึงวันที่ 29 มกราคม 2566 จึงได้นำละครซิทคอมใหม่เรื่อง เจ๊ไฝยอดนักสืบ มาออกอากาศแทน
ผู้ดำเนินรายการ

| ชื่อ | ชื่อในวงการ | ช่วงปี | ระยะเวลาที่เป็นพิธีกร | หมายเหตุ |
| --- | --- | --- | --- | --- |
| ปัญญา นิรันดร์กุล | ปัญญา นิรันดร์กุล | 14 ตุลาคม 2532 - 24 กุมภาพันธ์ 2533 | 4 เดือน 10 วัน |  |
| วัชระ ปานเอี่ยม | ซูโม่เจี๊ยบ | 3 มีนาคม 2533 - 25 เมษายน 2535 | 1 ปี 1 เดือน |  |
| เสกสรรค์ ชัยเจริญ | หนุ่มเสก | 16 พฤษภาคม - 12 กันยายน 2535 | 3 เดือน 27 วัน | เป็นพิธีกรที่อยู่ได้สั้นที่สุด |
| เพ็ชรทาย วงษ์คำเหลา | หนุ่มหม่ำ | 16 พฤษภาคม 2535 - 31 มกราคม  2547 | 11 ปี 8 เดือน 15 วัน | (ช่วงแรกใช้ชื่อว่า หนุ่มหม่ำ เพื่อให้คล้องจองกับ หนุ่มเสก) เป็นพิธีกรที่อยู่ได้นานที่สุดคู่กับซูโม่กิ๊ก เมื่อวันที่ 28 กุมภาพันธ์ 2547 และวันที่ 16 ธันวาคม 2561 หม่ำ จ๊กมก ได้กลับเข้ามาในรายการเวทีทองอีกครั้งในฐานะผู้เข้าแข่งขันในยุคซิกซ์ทีนและยุคเวทีทอง เวทีเธอ |
| เพ็ชรทาย วงษ์คำเหลา | หม่ำ จ๊กมก | 16 พฤษภาคม 2535 - 31 มกราคม  2547 | 11 ปี 8 เดือน 15 วัน | (ช่วงแรกใช้ชื่อว่า หนุ่มหม่ำ เพื่อให้คล้องจองกับ หนุ่มเสก) เป็นพิธีกรที่อยู่ได้นานที่สุดคู่กับซูโม่กิ๊ก เมื่อวันที่ 28 กุมภาพันธ์ 2547 และวันที่ 16 ธันวาคม 2561 หม่ำ จ๊กมก ได้กลับเข้ามาในรายการเวทีทองอีกครั้งในฐานะผู้เข้าแข่งขันในยุคซิกซ์ทีนและยุคเวทีทอง เวทีเธอ |
| เกียรติ กิจเจริญ | ซูโม่กิ๊ก | 19 กันยายน 2535 - 31 มกราคม 2547 | 11 ปี 4 เดือน 11 วัน | เป็นพิธีกรที่อยู่ได้นานที่สุดคู่กับหม่ำ ในช่วงที่ซูโม่กิ๊กรับหน้าที่เป็นพิธีกร เขายังรับหน้าที่เป็นโปรดิวเซอร์ของรายการด้วย |
| แอนดี้ เขมพิมุก | แอนดี้ DRAGON FIVE | 7 กุมภาพันธ์ 2547 - 13 มกราคม 2550 | 2 ปี 11 เดือน 6 วัน |  |
| ภูมิใจ ตั้งสง่า | DJ ภูมิ | 7 กุมภาพันธ์ 2547 - 13 มกราคม 2550 | 2 ปี 11 เดือน 6 วัน |  |
| เกียรติศักดิ์ อุดมนาค | เสนาหอย | 10 มกราคม 2559 - 30 มิถุนายน 2562 | 3 ปี 5 เดือน 20 วัน |  |
| ผดุง ทรงแสง | แจ๊ส ชวนชื่น | 10 มกราคม 2559 - 13 กุมภาพันธ์ 2565 | 6 ปี 1 เดือน 3 วัน |  |
| ภาคภูมิ จงมั่นวัฒนา | อุล หกฉาก | 14 กรกฎาคม 2562 - 13 กุมภาพันธ์ 2565 | 2 ปี 7 เดือน 6 วัน |  |
รูปแบบรายการ

รายการเวทีทองจะแบ่งเป็น 3 ช่วงหลัก ๆ โดยจะเปลี่ยนแปลงตามรูปแบบของรายการและปีที่ออกอากาศ ดังนี้
| ชื่อช่วง> ช่วงที่ 1 | ช่วงปี> ช่วงที่ 1 | หมายเหตุ> ช่วงที่ 1 |
| --- | --- | --- |
| โชว์ความสามารถ | 2532 - 2533 |  |
| สกัดดาวรุ่ง | 2533 - 2535 |  |
| ภาพปริศนา (ปริศนาจ๊กมก) | 2536 - 2550 |  |
| ภาพปริศนา (ปริศนาจ๊กมก) | 2559 - 2565 |  |
ช่วงที่ 2
| โชว์ความสามารถ ช่วงที่ 2 | 2532 - 2533 |  |
| หาดาวทอง (คำปริศนา) | 2533 - 2545 |  |
| พาดหัวข่าว | 2545 - 2547 |  |
| คำปริศนา | 2547 - 2550 |  |
| คำปริศนา | 2559 - 2565 |  |
| ข้อความปริศนา | 2559 - 2565 |  |
| รอบตกรอบ (หาดาวเทียม) | 2533 - 2535 |  |
| กล่องทองคำ (1 บาท / 5 บาท) | 2535 - 2539 |  |
| เปิดแผ่นป้ายสะสมทอง | 2539 - 2550 |  |
ช่วงที่ 3 (รอบ JACKPOT,BONUS)
| ช่วงชิงชนะเลิศ | 2532 - 2533 |  |
| ชั่งทอง | 2533 - 2545 |  |
| ชั่งทอง | 2562 - 2565 |  |
| เปิดแผ่นป้ายชิงทอง | 2545 - 2550 |  |
| กล่องทองคำปริศนา (ชิงทอง) | 2559 - 2562 |  |
กติกา > ยุคซูโม่เจี๊ยบ (2533 - 2535) / หนุ่มเสก-หนุ่มหม่ำ (2535) > สกัดดาวรุ่ง

กติกา คือ ทางรายการจะมีคำปริศนา 2 คำ โดยจะมาในรูปแบบ VTR มาให้ผู้เข้าแข่งขันได้ดูเพื่อจับใจความถึงคำๆ นั้น ผู้เข้าแข่งขันจะต้องกดปุ่มให้ไฟติด โดยจะมี 3 ปุ่ม แต่ละปุ่มจะอยู่ในตำแหน่งที่ต่างกัน (หน้า/ล่าง/หลัง) และปุ่มของแต่ละโพเดียมจะมีสัญลักษณ์ต่างกัน (สามเหลี่ยม/วงกลม/สี่เหลี่ยม) หากไฟติดที่ใคร คนนั้นจะมีสิทธิ์ตอบก่อน ต่อมาเป็นปุ่มเหยียบในช่อง สี่เหลี่ยม 25 ปุ่ม หากตอบถูกจะได้ผ่านเข้ารอบไปก่อน หากไม่มั่นใจก็สามารถโยนสิทธิ์ให้ผู้เข้าแข่งขันท่านอื่นได้ แต่ถ้าหากตอบผิด คะแนนจะติด –1 หากตอบผิดครบ 4 ครั้ง คะแนนจะกลายเป็น -4 (ต่อมาลดเหลือ 3 ครั้ง คะแนนจะกลายเป็น -3) หรือ ทำคะแนนได้น้อยกว่าผู้เข้าแข่งขัน 2 คนที่เหลือ ผู้เข้าแข่งขันท่านนั้นจะตกรอบทันที หลังจากนั้นทางรายการจะมีคำใบ้มาให้ผู้เข้าแข่งขันเพิ่มเติม จนกว่าจะมีคนที่ตอบถูก แต่ในบางสัปดาห์ก็จะมีผู้เข้าแข่งขันจากทางบ้านมาร่วมแข่งขันกับดารารับเชิญ
กติกา > ยุคซูโม่เจี๊ยบ (2533 - 2535) / หนุ่มเสก-หนุ่มหม่ำ (2535) > หาดาวทอง (คำปริศนา)

กติกา คือ ทางรายการจะมีแผ่น CD 4 แผ่น แบ่งเป็น 2 ชุด ชุดละ 10 คำ โดยชุดที่ 1 และ ชุดที่ 2 จะมีคะแนนชุดละ 1 คะแนน ส่วนชุดที่ 3 และ ชุดที่ 4 จะมีคะแนนชุดละ 2 คะแนน ผู้เข้าแข่งขันที่เข้ามาก่อนมีสิทธิ์เลือกแผ่น CD  [ต่อมาในเวทีทอง ยุคที่ 3 เปลี่ยนจาก CD เป็นพีรมิตข้อมูล] และตอบคำถามในหมวดเดียวกันให้ถูกภายในเวลา 45 วินาที โดยคำแรกของแต่ละชุดจะขึ้นต้นเหมือนกันทั้ง 10 คำ และโจทย์ในแต่ละชุดจะเป็นความหมายหรือคำที่เกี่ยวข้องกับคำๆ นี้ หากตอบคำใดไม่ได้ให้พูดคำว่า "ข้าม" พิธีกรก็จะอ่านโจทย์ใหม่ และพออ่านครบ 10 ข้อ พิธีกรจะวนกลับมาอีกครั้งในกรณีเวลายังไม่หมด หลังจากตอบคำปริศนาครบทั้ง 2 ชุด ผู้แข่งขันคนใดทำคะแนนได้มากกว่า จะกลายเป็นดาวทองหรือแชมป์ประจำสัปดาห์ทันที หากผู้แข่งขันทำคะแนนเสมอกัน จะต้องตอบคำถามชุดพิเศษ หากผู้แข่งขันคนใดได้คะแนนมากกว่าก็จะเป็นดาวทอง แต่หากเสมอกันอีกก็ต้องแข่งกันจนกว่าจะมีผู้ชนะ ในช่วงปี 2535 หากผู้เข้าแข่งขันทำคะแนน 30 คะแนนได้รับทอง 1 บาท
กติกา > ยุคซูโม่เจี๊ยบ (2533 - 2535) / หนุ่มเสก-หนุ่มหม่ำ (2535) > ชั่งทอง

ก่อนจะเข้าไปเล่นเกมชั่งทอง ผู้แข่งขันที่เป็นดาวทองจะได้รับเหรียญดาวทองในการรักษาตำแหน่ง และดาวทองยังมีสิทธิ์กลับมารักษาตำแหน่งดาวทองจนกว่าจะมีดาวทองคนใหม่ หากผู้เข้าแข่งขันดาวทองสามารถรักษาตำแหน่งทุก 3 สมัย จะได้รับตั๋วเครื่องบินกรุงเทพฯ-ญี่ปุ่น จากสายการบิน ANA ออล นิปปอน แอร์เวย์ ในส่วนของแผ่นป้ายนั้น มีแผ่นป้ายทั้งหมด 10 แผ่นป้าย โดยแต่ละแผ่นป้ายจะมีสิ่งของที่มีน้ำหนัก 1 กิโลกรัม โดยเลือกมา 1 แผ่นป้าย เปิดเจออะไรจะได้ของชิ้นนั้น และนำไปแปรสภาพเป็นทองคำหนัก 1 กิโลกรัม ต่อมาเปลี่ยนแผ่นป้ายเป็น 5 ครั้ง 8 แผ่นป้าย ที่เหลือเป็นเลข 4 และเลข 6 โดยเลือกมา1ป้าย ถ้าเจอเลข 4 ผิดได้ 1 ครั้ง ถ้าเจอเลข 5 ผิดได้ 2 ครั้ง ถ้าเจอเลข 6 ผิดได้ 3 ครั้ง หากสามารถหยิบของที่มีน้ำหนัก 1 กิโลกรัมขึ้นไป ครบทั้ง 3 ชิ้น จากทั้งหมด 15 ชิ้น โดยกำหนดการชั่งไว้ที่ 5 ครั้ง สามารถผิดได้ 2 ครั้ง ถ้าถูกครบ 3 ชิ้น จะได้รับทองคำหนัก 1 กก. และเกมจะจบลง หากหยิบของนำมาชั่งผิดเป็นครั้งที่ 3 เกมจะยุติลงทันทีแต่แจ๊คผอตไม่แตก ต่อมาได้เป็นผิดเกินจำนวนครั้งที่กำหนดจากป้าย ในส่วนของตาชั่งนั้น จะกำหนดเขตไว้ 2 ส่วน คือ ส่วนที่เป็นสีทองคือเขตของน้ำหนัก 1 กิโลกรัมขึ้นไป และส่วนที่เป็นสีเทาคือเขตของน้ำหนักที่มีน้อยกว่า 1 กิโลกรัม
ต่อมาได้เปลี่ยนเป็นการทายจำนวนน้ำหนัก โดยก่อนเล่นมี ป้าย ทั้งหมด 10 ป้าย เป็นเลข 5 อยู่ 8 ป้าย 4และ6 อย่างละป้าย โดยเลือกมา 1 ป้าย ถ้าเจอเลข 4 ผิดได้ 1 ครั้ง เลข 5 ผิดได้ 2 ครั้ง เลข 6 ผิดได้ 3 ครั้ง ก่อนจะทายน้ำหนักผู้เข้าขันต้องยกน้ำหนักสิ่งของ 30 วินาที พอยกเสร็จผู้เข้าแข่งขันต้องเลือกของแล้วทายจำนวนน้ำหนัก หากทายให้น้ำหนักอยู่ในขีดทอง ครบ 3 ครั้ง เกมจะยุติลงและได้รับทองคำ 1 กก. ผิดเกินจำนวนครั้งที่กำหนด เกมจะยุติลงแต่แจ๊คผอตไม่แตก
กติกา > ยุคกิ๊ก-หม่ำ (2535 - 2547)

ในยุคที่เปลี่ยนแปลงพิธีกรจาก หนุ่มเสก-เสกสรร ชัยเจริญ มาเป็น ซูโม่กิ๊ก-เกียรติ กิจเจริญ รายการเวทีทองได้เปลี่ยนแปลงรูปแบบและกติกาใหม่ตามปีที่ออกอากาศ ดังนี้
กติกา > ยุคกิ๊ก-หม่ำ (2535 - 2547) > สกัดดาวรุ่ง (2535)

กติกา คือ ทางรายการจะมีคำปริศนา 2 คำ โดยจะมาในรูปแบบ VTR มาให้ผู้เข้าแข่งขันได้ดูเพื่อจับใจความถึงคำๆ นั้น ผู้เข้าแข่งขันจะต้องเหยียบปุ่มให้ไฟติด โดยจะมี 25 ปุ่มในช่องสี่เหลี่ยมคล้าย dancing pad หากไฟติดที่ใคร คนนั้นจะมีสิทธิ์ตอบก่อน หากตอบถูกจะได้ผ่านเข้ารอบไปก่อน หากไม่มั่นใจก็สามารถโยนสิทธิ์ให้ผู้เข้าแข่งขันท่านอื่นได้ แต่ถ้าหากตอบผิด คะแนนจะติด –1 หากตอบผิดครบ 3 ครั้ง คะแนนจะกลายเป็น -3 หรือ ทำคะแนได้น้อยกว่า 2 คนที่เหลือ ผู้เข้าแข่งขันท่านนั้นจะตกรอบทันที หลังจากนั้นทางรายการจะมีคำใบ้มาให้ผู้เข้าแข่งขันเพิ่มเติม จนกว่าจะมีคนที่ตอบถูก แต่ในบางสัปดาห์ก็จะมีผู้เข้าแข่งขันจากทางบ้านมาร่วมแข่งขันกับดารารับเชิญ
กติกา > ยุคกิ๊ก-หม่ำ (2535 - 2547) > ปริศนาจ๊กมก (2536 - 2547)

ทางรายการจะมีภาพปริศนาทั้งหมด 5 ภาพให้ผู้เข้าแข่งขันเห็น ซึ่งแต่ละภาพจะเป็นผลงานของทีมงานที่ทำขึ้นมาเองหรือจะเป็นผลงานจากทางบ้านก็ได้ โดยหม่ำ จ๊กมก จะเป็นผู้ที่คัดเลือกภาพผลงานของทางบ้านมา ในแต่ละสัปดาห์หากภาพผลงานของใครได้รับออกอากาศจะได้ของรางวัลจากทางรายการ (ในปี 2536 ยังเป็นภาพผลงานที่คิดขึ้นเองจากทีมงาน) และซูโม่กิ๊กจะเป็นผู้อธิบายภาพ คอยให้คำใบ้ไปคร่าว ๆ และบอกว่าภาพนี้มีกี่พยางค์ ผู้แข่งขันจะต้องเหยียบปุ่มไฟที่พื้น 25 ปุ่ม ต่อมาลดเหลือ 16 ปุ่ม หากไฟติดที่ใคระมีสิทธิตอบก่อน และต้องตอบออกมาภายในเวลา 7 วินาที หากคำตองยังไม่ถูกตอบออกมาผู้เข้าแข่งขันท่านต่อไปก็จะมีสิทธิ์ตอบ หากยังตอบไม่ได้อีก พิธีกรจะใบ้เพิ่มและหากผู้เข้าแข่งขันตอบได้ 2 คะแนนก่อนจะได้เข้ารอบ สำหรับผู้ที่ตกรอบจะได้รับทองคำหนัก 1 บาทจากทางรายการ
กติกา > ยุคกิ๊ก-หม่ำ (2535 - 2547) > คำปริศนา (2535 - 2545)

กติกา คือ ทางรายการจะมีพีรมิดข้อมูล 4 ชุด แบ่งเป็นคู่ละ 2 ชุด ชุดละ 10 คำ โดยชุดที่ 1 และ ชุดที่ 2 จะมีคะแนนชุดละ 1 คะแนน ส่วนชุดที่ 3 และ ชุดที่ 4 จะมีคะแนนชุดละ 2 คะแนน [ในช่วงปี 2536 - 2541 (เวทีทอง ยุคที่ 3 สมัยกิ๊ก-หม่ำและยุค NEVER DIE) เปลี่ยนจากพีรมิตข้อมูลมาเป็นแผ่นดิสก์ และเปลี่ยนจากแผ่นดิสก์เป็นแผ่น CD ตั้งแต่ปี 2541 (เวทีทอง MAGIC)และในช่วงปี40 มี4ชุด แบ่งเป็นคู่ละ 2 ชุด ชุดละ 8 คำ ชุดที่1,2จะมีคะแนนชุดละ 2 คะแนน ชุดที่3,4 จะมีคะแนนชุดละ 4 คะแนน] ผู้เข้าแข่งขันที่เข้ารอบมาก่อนจะมีสิทธิ์เลือกชุดคำปริศนา ส่วนคนที่มีคะแนนน้อยกว่าหลังจากเล่นชุด1,2 มีสิทธิ์เลือกชุดคำปริศนา(ในช่วงปี2540ก่อนเล่นใครมีคะแนนน้อยจากรอบทายตัวอักษรมีสิทธิ์ได้เล่นก่อน)และตอบคำถามในหมวดเดียวกันให้ถูกภายในเวลา 45 วินาที โดยคำแรกของแต่ละชุดจะขึ้นต้นเหมือนกันทั้ง 10 คำ และโจทย์ในแต่ละชุดจะเป็นความหมายหรือคำที่เกี่ยวข้องกับคำๆ นี้ หากตอบคำใดไม่ได้ให้พูดคำว่า "ข้าม" และพิธีกรก็จะอ่านโจทย์ใหม่ พออ่านครบ 10 ข้อ พิธีกรจะวนกลับมาอีกครั้งในกรณีเวลายังไม่หมด หลังจากตอบคำปริศนาครบทั้ง 2 ชุด ผู้แข่งขันคนใดทำคะแนนได้มากกว่า จะกลายเป็นผู้ชนะทันที (ในปี 2535 ผู้ชนะจะได้รับเหรียญดาวก่อนชั่งทอง) หากผู้แข่งขันทำคะแนนเสมอกัน จะต้องตอบคำถามชุดสำรองอีกคนละ 1 ชุด หากผู้แข่งขันคนใดได้คะแนนมากกว่าก็จะเป็นผู้ชนะ โดยทั้ง 2 รอบ หากผู้แข่งขันคนใดสามารถทำคะแนนได้ครบ 30 คะแนน จะได้รับทองคำหนัก 1 บาท จะได้ทองคำพิเศษหนัก 1 บาท (2537 ช่วงที่โทรทัศน์สี DISTAR เป็นผู้สนับสนุนมอบรางวัล รางวัลพิเศษที่ได้ไป คือ โทรทัศน์สีขนาด 14 นิ้ว 1 เครื่องและในช่วงปี40จะเป็น96คะแนนหรือมากกว่า 96 คะแนนโดยจะสะสมคะแนนจากรอบทายตัวอักษร)
กติกา > ยุคกิ๊ก-หม่ำ (2535 - 2547) > ทายตัวอักษร (2540)

กติกา คือ โดยก่อนที่จะเล่นจะต้องเลือกแผ่นป้ายจากผู้สนับสนุน 10 แผ่นป้าย ในแต่ละแผ่นป้ายจะมีเวลากำหนดไว้ 3 เวลา คือ 30 วินาที , 60 วินาที อย่างละ 1 แผ่นป้าย และ 45 วินาที 8 แผ่นป้าย โดยเลือกมารอบละ 1 แผ่นป้าย ได้เวลาเท่าไหร่จะเป็นเวลากำหนดในการอ่านประโยคปริศนา และในส่วนของชุดประโยคนั้นจะมีทั้งหมด 4 ชุด แบ่งเป็น 2 ชุด ชุดละ 1 วรรคต่อ 1 แผ่น รวมทั้งหมด 10 แผ่น โดยชุดที่ 1 และ ชุดที่ 2 จะมีคะแนนชุดละ 1 คะแนน ส่วนชุดที่ 3 และ ชุดที่ 4 จะมีคะแนนชุดละ 2 คะแนน โดยแต่ละวรรคตอน ตัวอักษรจะแทนที่ด้วยสัญลักษณ์ที่สื่อถึงอักษรตัวนั้น (เช่น ตัวอักษร ช.ช้าง จะเป็นรูปช้างมาแทนที่ , ตัวอักษร ซ.โซ่ จะเป็นรูปโซ่มาแทนที่ เป็นต้น) และจะต้องอ่านให้ถูกต้องตามเวลาที่ได้มา หากอ่านวรรคไหนไม่ได้ให้พูดคำว่า "ข้าม" พิธีกรก็จะนำวรรคที่อ่านไม่ได้ไปซ้อนไว้ข้างหลัง และอ่านวรรคใหม่ ส่วนวรรคที่อ่านได้ถูกต้องจะนำมาวางไว้ข้างล่าง และพอครบ 10 วรรค พิธีกรจะนำวรรคเดิมที่อ่านไม่ได้วนกลับมาอีกครั้ง โดยทั้ง 2 รอบ
กติกา > ยุคกิ๊ก-หม่ำ (2535 - 2547) > พาดหัวข่าว (2545 - 2547)

กติกา คือ จะมีโจทย์จากภาพหนังสือพิมพ์ 4 ฉบับ แบ่งเป็นรอบละ 2 ฉบับ โดยฉบับที่ 1 และฉบับที่ 2 มีคะแนนตำแหน่งละ 1 คะแนน ส่วนฉบับที่ 3 และฉบับที่ 4 มีคะแนนตำแหน่งละ 2 คะแนน ในแต่ละโจทย์จะแยกออกมาเป็น 9 คำ โดยจะต้องเรียงหัวข้อข่าวให้ถูกต้องภายในเวลา 45 วินาที หากทั้ง 2 รอบ ผู้แข่งขันสามารถเรียงหัวข้อข่าวให้ถูกครบ 9 ตำแหน่ง ภายในครั้งแรก จะได้รับทองคำพิเศษหนัก 1 บาท (ในรอบนี้มีคะแนนเต็มทั้งหมด 27 คะแนน)
กติกา > ยุคกิ๊ก-หม่ำ (2535 - 2547) > ชั่งทอง (2535 - 2545)

ก่อนจะเข้าไปเล่นเกมชั่งทอง จะมีแผ่นป้ายผู้สนับสนุนรายการทั้งหมด 10 แผ่นป้าย [ในปี 2539 เพิ่มจำนวนป้ายเป็น 12 แผ่นป้าย ในปี 2541-2542 เปลี่ยนเป็นป้ายเลข 1-12 ที่ประกอบด้วยผู้สนับสนุนรายการเดี่ยว 12 แผ่นป้าย(ในวันที่ 6 มิถุนายน 2541 เป็นKopiko ต่อมาช่วง กรกฎาคมเป็น แผ่นอนามัย โซฟี) และกลับมาใช้เป็นป้ายผู้สนับสนุนรายการทั้งหมด 12 แผ่นป้ายอีกครั้ง] โดยแต่ละแผ่นป้ายจะมีพีระมิดเลข 5 อยู่ 1 แผ่นป้าย และพีระมิดเลข 6 อยู่ 9 แผ่นป้าย [ในปี 2539 เพิ่มเป็น 11 แผ่นป้าย และในช่วงก่อนวันที่ 6 มิถุนายน 2541 ได้เปลี่ยนจากพีระมิดเป็นแผ่นป้าย] โดยเลือกมา 1 แผ่นป้าย หากผู้แข่งขันเปิดเจอเลข 6 จะต้องชั่งของทั้งหมด 6 ครั้ง แต่ถ้าหากเปิดเจอเลข 5 จะได้รับทองคำพิเศษหนัก 1 บาท และมีโอกาสชั่งของทั้งหมด 5 ครั้ง จากของทั้งหมด 6 ชุด (ในช่วงปี2536-2537,2541-2544ไม่มีการแจกทองคำพิเศษ โดยเริ่มมีการแจกทองคำพิเศษในช่วงปี 2537 - 2540,2544-2545)
ในส่วนของการชั่งของนั้น จะมีของทั้งหมด 6 ชุด โดยแต่ละชุดจะมีน้ำหนักไม่เท่ากันทั้งหมด และในแต่ละชุดหากทายมาแล้วมีน้ำหนักมากกว่าชุดก่อนหน้า โดยแน่นอนว่าของชุดที่ 1 น้ำหนักจะมากกว่า 0 กิโลกรัมแน่นอน จะได้รับทองคำชุดละ 1 บาท (ในกรณีได้ชั่งของ 5 ครั้ง หากสามารถทายลำดับสิ่งของถูกในชิ้นที่ 4 จะได้รับทองคำหนัก 2 บาท [ในช่วงที่จะเตรียมชั่งของนั้น คุณหม่ำถือสร้อยคอทองคำไว้ 5 เส้น และตั้งแต่ปี 2544 คุณหม่ำถือสร้อยคอทองคำไว้ 10 เส้น(ผู้ร่วมสนับสนุนทองคำ คือ ลิโพ ต่อมาเป็น ดีแม็ค เจล และเพี๊ยซโฟม ตามลำดับ จาก 2539 ไปจนถึง 2540)] และตั้งแต่ปี 2544 ได้เพิ่มเป็นทองคำครั้งละ 2 บาท ต่อของ 1 ชุด และหากสามารถทายถูกในชิ้นที่ 4 ในจำนวนครั้งของการชั่งของ 5 ครั้ง จะได้รับทองคำหนัก 4 บาท) หากทายลำดับสิ่งของผิด(น้ำหนักที่ชั่งห่างขีดน้ำหนัก) เกมจะยุติลงและรับทองเท่าทำได้ หากผู้แข่งขันทายลำดับสิ่งของจากน้ำหนักน้อยไปหาน้ำหนักมากได้ครบ 5 หรือ 6 ชุด (ตามจำนวนครั้งที่ได้จากการเปิดป้าย) จะได้รับทองคำหนัก 2 กิโลกรัม โดยแบ่งเป็นผู้แข่งขันและทางบ้านที่ส่งฉลากของผู้สนับสนุนหลักหรือไปรษณียบัตรมาร่วมสนุกคนละ 1 กิโลกรัม[ในยุคเวทีทองปี41-42ผู้เข้าแข่งขันทำแจ๊คผอตแตกจะได้รับทองคำหนัก2กิโกกรัม10บาท โดยจะแบ่งคนละ1กก.ให้กับทางบ้านและผู้เข้าแข่งขัน ส่วนทางร้านค้ารับทอง 10 บาท(ผู้สนับสนุนหลักในการชิงโชค คือ โกดัก ต่อมาเป็นห้างทองทวีชัย5 แดนเนรมิต ดัชมิลล์ โกปิโก้ เบงเบง ไบก้อน และ เบญจา ตามลำดับ)]
ส่วนในยุค 2535  ในรอบชั่งทองเป็นการทายจำนวนน้ำหนัก โดยก่อนเล่นมี ป้าย ทั้งหมด 10 ป้าย เป็นเลข 5 อยู่ 8 ป้าย 4และ6 อย่างละป้าย โดยเลือกมา 1 ป้าย ถ้าเลือกเลข 5 ผิดได้ 2 ชิ้น ถ้าเลือกเลข 6 ผิดได้ 3 ชิ้น ถ้าเลือกเลข 4 ผิดได้ 1 ชิ้น  พอเลือกป้ายเสร็จแล้ว ก่อนจะทายน้ำหนักผู้เข้าขันต้องยกน้ำหนักสิ่งของ 30 วินาที พอยกเสร็จผู้เข้าแข่งขันต้องเลือกของแล้วทายจำนวนน้ำหนัก  หากทายให้น้ำหนักอยู่ในขีดทอง ครบ 3 ครั้ง ได้รับทองคำ 1 กก.และเกมจะหยุดลง ผิดเกินป้ายจำนวนครั้งที่กำหนด เกมจะยุติลงแต่ทองไม่แตก
ก่อนเล่นเกมชั่งทองในปี 2535 หากได้รับดาวทองครบ 3 สมัย รับทอง10บาท
กติกา > ยุคกิ๊ก-หม่ำ (2535 - 2547) > เปิดแผ่นป้ายชิงทอง (2545 - 2547)

กติกา คือ จะมีแผ่นป้ายทั้งหมด 12 แผ่นป้าย ในช่วงแรกจะเป็นการเปิดป้ายเพื่อประกอบตัวอักษรเป็นข้อความ โดยจะมีตัวอักษร 2 ชุด ชุดละ 6 แผ่นป้าย ชุดหนึ่งจะเป็นตัวอักษรที่สามารถประสมกันเป็นชื่อของผู้สนับสนุนหลัก (ผู้สนับสนุนหลักในรอบนี้ คือ ผลิตภัณฑ์โอวัลติน โดยจะแยกเป็น โ-อ-วั-ล-ติ-น) และอีกชุดหนึ่งจะเป็นตัวอักษรที่สามารถประสมกันเป็นชื่อรายการ (เ-ว-ที-ท-อ-ง) สำหรับเกมนี้ ผู้เข้าแข่งขันจะต้องเปิดแผ่นป้าย 6 แผ่นป้าย ให้ได้ชุดตัวอักษรที่เป็นชื่อผู้สนับสนุนรายการหลัก ซึ่งแต่ละแผ่นป้ายที่เปิดได้จะได้ทองคำหนัก 2 บาท แต่ถ้าเปิดเจอชุดอักษร (เ-ว-ที-ท-อ-ง) จะไม่ได้รับทองคำในแผ่นป้ายนั้น แต่ถ้าหากผู้เล่นสามารถเปิดเจอชุดอักษรที่ประสมกันเป็นชื่อผู้สนับสนุนรายการ (โ-อ-วั-ล-ติ-น) ได้ครบ 6 แผ่นป้าย และถูกตำแหน่ง จะได้รับทองคำหนัก 2 กิโลกรัม โดยแบ่งเป็นผู้แข่งขันและทางบ้านที่ส่งฉลากของผู้สนับสนุนหลักหรือไปรษณียบัตรมาร่วมสนุกคนละ 1 กิโลกรัม
ต่อมาได้มีการเปลี่ยนกติกาใหม่เล็กน้อยโดยมีแผ่นป้ายของผู้สนับสนุนรายการทั้งหมด 12 แผ่นป้าย แบ่งเป็นตัวอักษรที่สามารถประสมกันเป็นชื่อรายการ เวทีทอง 6 แผ่นป้าย และอีกชุดหนึ่ง จะเป็นแผ่นป้ายของผู้สนับสนุนหลัก 6 แผ่นป้าย (ผู้สนับสนุนหลักในการชิงโชค คือ ผลิตภัณฑ์โอวัลติน) โดยถ้าผู้เข้าแข่งขันสามารถเปิดได้ชุดตัวอักษรที่สามารถประสมกันเป็นชื่อของรายการเวทีทอง และถูกตำแหน่ง จะได้รับทองคำหนัก 2 บาท แต่ถ้าเปิดได้แผ่นป้ายของผู้สนับสนุนหลัก จะได้รับกิ๊ฟเซ็ทของผู้สนับสนุนหลักไปแผ่นป้ายละ 1 ชุด หากเปิดได้ตัวอักษรคำว่า เ-ว-ที-ท-อ-ง ครบทั้ง 6 แผ่นป้าย จะได้รับทองคำหนัก 2 กิโลกรัม โดยแบ่งเป็นผู้แข่งขันและทางบ้านที่ส่งฉลากของผู้สนับสนุนหลักหรือไปรษณียบัตรมาร่วมสนุกคนละ 1 กิโลกรัม
แต่ถ้าหากเจอผู้สนับสนุนหลักครบทั้ง 6 แผ่นป้าย จะได้รับทองคำหนัก 1 กิโลกรัม พร้อมกับกิ๊ฟเซท6ชุด โดยทางผู้เข้าแข่งขันได้รับแค่ฝ่ายเดียว ส่วนผู้เข้าแข่งขันรับทองคำหนัก 1 บาท ปกติ
ในช่วงปลายปี 2545 จนถึงปี 2547 ได้มีการปรับเปลี่ยนรูปแบบโดยไม่มีแผ่นป้ายตัวอักษร เ-ว-ที-ท-อ-ง แต่เป็นการเปิดแผ่นป้ายจากผู้สนับสนุนรายการเพียงอย่างเดียว (ผู้สนับสนุนหลักในรอบนี้ คือ ผลิตภัณฑ์วาสลีน ฮาร์โมนี โดยจะแบ่งเป็น 3 สูตร สูตรละ 2 แผ่นป้าย ต่อมาเปลี่ยนผู้สนับสนุนหลักเป็นผงซักฟอกโอโม และ น้ำรสผลไม้ QOO ตามลำดับ) ซึ่งจะมีแผ่นป้ายของผู้สนับสนุนรายการทั้งหมด 12 แผ่นป้าย แบ่งเป็นแผ่นป้ายผู้สนับสนุนหลัก 6 แผ่นป้าย ส่วนอีก 6 แผ่นป้ายเป็นป้ายทองหลอก 6 แผ่นป้ายซึ่งจะมี ดังนี้
ต้นทองพันชั่ง
ปลาทอง (ในรายการจะเรียกว่า ทองหัววุ้น)
มะม่วงทองดำ
ทองคำเปลว
ก๊อกน้ำทองเหลือง
ทองม้วน
โดยเลือกมา 6 แผ่นป้าย ในแต่ละแผ่นป้ายหากเปิดเจอแผ่นป้ายผู้สนับสนุนหลัก จะได้รับทองคำแผ่นป้ายละ 2 บาท แต่ถ้าหากเปิดเจอแผ่นป้ายทองหลอก จะได้รับรางวัลเป็นสิ่งของซึ่งมาจากป้ายทองหลอกนั้น (เช่น ถ้าเปิดได้ปลาทอง จะได้ปลาทอง เป็นต้น เช่นเดียวกับรอบตกรอบปี 2548 - 2549) แต่ถ้าหากผู้เข้าแข่งขันสามารถเปิดได้แผ่นป้ายผู้สนับสนุนหลักครบทั้ง 6 แผ่นป้าย จะได้รับทองคำหนัก 2 กิโลกรัม โดยแบ่งเป็นผู้แข่งขันและทางบ้านที่ส่งฉลากของผู้สนับสนุนหลักหรือไปรษณียบัตรมาร่วมสนุกคนละ 1 กิโลกรัม
กติกา > ยุคแอนดี้-ภูมิ (เวทีทอง ซิกส์ทีน) (2547 - 2550)

ในยุคที่เปลี่ยนแปลงพิธีกรจาก ซูโม่กิ๊ก-เกียรติ กิจเจริญ และ หม่ำ จ๊กมก-เพ็ชรทาย วงษ์คำเหลา มาเป็น แอนดี้ เขมพิมุก และ VJ ภูมิ-ภูมิใจ ตั้งสง่า รายการเวทีทองได้เปลี่ยนแปลงฉากในบรรยากาศสนามบาสเกตบอล (2547-2548) ต่อมาปรับฉากเล็กน้อยเป็นโรงเรียน High School (2548-2550) แต่กติกายังคงรูปแบบเดิม
กติกา > ยุคแอนดี้-ภูมิ (เวทีทอง ซิกส์ทีน) (2547 - 2550) > ภาพปริศนา

ทางรายการจะมีภาพปริศนาทั้งหมด 5 ภาพให้ผู้เข้าแข่งขันเห็น ซึ่งแต่ละภาพจะเป็นผลงานของทีมงานที่ทำขึ้นมาเองหรือจะเป็นผลงานจากทางบ้านก็ได้ ในแต่ละสัปดาห์หากภาพผลงานของใครได้รับออกอากาศจะได้เงินรางวัล 1,000 บาทจากผู้สนับสนุน โดยก่อนตอบนั้นผู้แข่งขันจะต้องเหยียบปุ่มไฟ ทั้งหมด 4 ปุ่ม หากไฟติดที่ใครจะมีสิทธิตอบก่อน และต้องตอบออกมาภายในเวลา 7 วินาที หากคำตอบยังไม่ถูกตอบออกมาผู้เข้าแข่งขันท่านต่อไปก็จะมีสิทธิ์ตอบ หากยังตอบไม่ได้อีก พิธีกรจะใบ้เพิ่ม และหากผู้เข้าแข่งขันตอบได้ 2 คะแนนก่อนจะได้เข้ารอบ สำหรับผู้ที่ตกรอบจะได้รับทองคำหนัก 1 บาทจากทางรายการ
กติกา > ยุคแอนดี้-ภูมิ (เวทีทอง ซิกส์ทีน) (2547 - 2550) > คำปริศนา

กติกา คือ ทางรายการจะมีแผ่น CD 4 แผ่น แบ่งเป็น 2 ชุด ชุดละ 10 คำ โดยชุดที่ 1 และ ชุดที่ 2 จะมีคะแนนชุดละ 1 คะแนน ส่วนชุดที่ 3 และ ชุดที่ 4 จะมีคะแนนชุดละ 2 คะแนน ผู้เข้าแข่งขันที่เข้ารอบมาก่อนจะมีสิทธิ์เลือกแผ่น CD และตอบคำถามในหมวดเดียวกันให้ถูกภายในเวลา 45 วินาที โดยคำแรกของแต่ละชุดจะขึ้นต้นเหมือนกันทั้ง 10 คำ และโจทย์ในแต่ละชุดจะเป็นภาพที่สื่อถึงคำ ๆ นั้น เช่น ภาพหน้าเว็บไซต์ หน้าหนังสือต่างๆ เป็นต้น หากตอบคำใดไม่ได้ให้พูดคำว่า "ข้าม" และพิธีกรก็จะอ่านโจทย์ใหม่ พออ่านครบ 10 ข้อ พิธีกรจะวนกลับมาอีกครั้งในกรณีเวลายังไม่หมด หลังจากตอบคำปริศนาครบทั้ง 2 ชุด ผู้แข่งขันคนใดทำคะแนนได้มากกว่า จะกลายเป็นผู้ชนะทันที หากผู้แข่งขันทำคะแนนเสมอกัน จะต้องตอบคำถามชุดสำรองอีกคนละ 1 ชุด หากผู้แข่งขันคนใดได้คะแนนมากกว่าก็จะเป็นผู้ชนะ โดยทั้ง 2 รอบ หากผู้แข่งขันคนใดสามารถทำคะแนนได้ครบ 30 คะแนน จะได้ทองคำพิเศษหนัก 1 บาท (ตั้งแต่ปี 2549 ได้เปลี่ยนรูปแบบการแจกทองคำหนัก 1 บาทมาเป็นทองคำมูลค่า 10,000 บาท)
กติกา > ยุคแอนดี้-ภูมิ (เวทีทอง ซิกส์ทีน) (2547 - 2550) > เปิดแผ่นป้ายชิงทอง

กติกา คือ จะมีแผ่นป้ายทั้งหมด 12 แผ่นป้าย แบ่งเป็นแผ่นป้ายผู้สนับสนุนหลัก 6 แผ่นป้าย (ผู้สนับสนุนในรอบนี้คือ น้ำรสผลไม้ QOO) และแผ่นป้าย "คุณครูครับ" 6 แผ่นป้าย โดยเลือกมา 6 แผ่นป้าย ในแต่ละแผ่นป้ายหากเปิดเจอแผ่นป้ายผู้สนับสนุนหลัก จะได้รับทองคำแผ่นป้ายละ 2 บาท แต่ถ้าหากเปิดเจอแผ่นป้าย "คุณครูครับ" จะต้องตอบคำถามจากคุณครูที่ดังขึ้นในห้องส่ง และถ้าตอบถูก จะได้รับทองคำแผ่นป้ายละ 1 สลึง ถ้าตอบผิดจะไม่ได้รับทองคำในแผ่นป้ายนั้นไป หากผู้เข้าแข่งขันสามารถเปิดเจอแผ่นป้ายผู้สนับสนุนหลักครบ 6 แผ่นป้าย จะได้รับทองคำหนัก 2 กิโลกรัม โดยแบ่งเป็นผู้แข่งขันและทางบ้านที่ส่งฉลากของผู้สนับสนุนหลักหรือไปรษณียบัตรมาร่วมสนุกคนละ 1 กิโลกรัม แต่ในกรณีกลับกัน หากผู้เข้าแข่งขันสามารถเปิดเจอแผ่นป้าย "คุณครูครับ" ครบ 6 แผ่นป้าย และตอบถูกทั้ง 6 ครั้ง จะได้รับทองคำหนัก 1 บาท 2 สลึง โดยจะได้เฉพาะผู้เข้าแข่งขัน
ต่อมาเปลี่ยนกติกาเล็กน้อย โดยจะมีแผ่นป้ายทั้งหมด 12 แผ่นป้าย แบ่งเป็นแผ่นป้ายผู้สนับสนุนหลัก 9 แผ่นป้าย (ผู้สนับสนุนหลักในรอบนี้คือ แป้งเย็นชาวเวอร์ ทู ชาวเวอร์ โดยจะแบ่งเป็น 3 สูตร สูตรละ 3 แผ่นป้าย) และแผ่นป้าย "สุดหล่อสุดร้อน" 3 แผ่นป้าย โดยจะมีแผ่นป้ายตัวตั้ง และเลือกมา 6 แผ่นป้าย ในแต่ละแผ่นป้ายหากเปิดเจอแผ่นป้ายผู้สนับสนุนหลักที่สีตรงกัน กลิ่นตรงกัน จะได้รับทองคำแผ่นป้ายละ 2 บาท แต่หากเปิดเจอแผ่นป้ายผู้สนับสนุนหลักที่สีและกลิ่นไม่ตรงกัน จะได้รับทองคำแผ่นป้ายละ 2 สลึง แต่ถ้าหากเปิดเจอแผ่นป้าย "สุดหล่อสุดร้อน" จะไม่ได้รับทองคำในแผ่นป้ายนั้นไป หากผู้เข้าแข่งขันสามารถเปิดเจอแผ่นป้ายผู้สนับสนุนหลักผู้สนับสนุนหลักที่สีตรงกัน กลิ่นตรงกันครบ 6 แผ่นป้าย จะได้รับทองคำหนัก 1 กิโลกรัม (ในปี 2549 ได้เปลี่ยนรูปแบบการแจกทองคำหนัก 1 กิโลกรัม เป็นทองคำมูลค่า 600,000 บาท)
กติกา > ยุคเสนาหอย-แจ๊ส (เวทีทอง เวทีเธอ) (2559 - 2562) / ยุคแจ๊ส-อุล (2562 - 2565)

ในปี 2558 นั้น มีข่าวมาว่ารายการในตำนานอย่าง "เวทีทอง" จะกลับมาอีกครั้ง โดยเดิมนั้นได้เปิดเผยชื่อแรกที่ใช้ว่า "เวทีทอง 2015" พร้อมทั้งมีการคาดเดาถึงคนที่จะมาเป็นพิธีกร เช่น กฤษณ์ ศรีภูมิเศรษฐ์, พัน พลุแตก, ศิลป์ รุจิรวนิช (อาร์ต ตลก 6 ฉาก), แจ็ค เชิญยิ้ม รวมทั้งพิธีกรคู่หูในตำนานอย่าง เกียรติ กิจเจริญ และ หม่ำ จ๊กมก ก็ถูกคาดเดาที่จะให้มาเป็นพิธีกรเช่นกัน จนในปี 2559 นั้น ช่องเวิร์คพอยท์ได้ผลิตรายการใหม่เพิ่มอีกหลายรายการ รวมทั้งรายการ "เวทีทอง" ที่ได้นำกลับมาอีกครั้ง จนได้พิธีกรคู่ใหม่เป็น เสนาหอย-เกียรติศักดิ์ อุดมนาค และ แจ๊ส ชวนชื่น-ผดุง ทรงแสง พร้อมทั้งชื่อใหม่ในชื่อ "เวทีทอง เวทีเธอ" โดยรูปแบบเกมในยุคนี้ยังคงจากรูปแบบเดิมทุกประการ แต่ได้เพิ่มเกมใหม่ และเปลี่ยนรูปแบบเกมในรอบสุดท้าย รวมทั้งฉากและชุดพิธีกรที่มาในธีมยุค 70s (2559-2562) ต่อมาปรับฉากใหม่ในธีม EDM (2562-2565) แต่จะต่างจากยุคที่ผ่าน ๆ มาตรงที่รูปแบบนี้จะเล่นในรูปแบบสะสมคะแนน ซึ่งในรูปแบบก่อน ๆ จะเล่นในรูปแบบคัดออกในแต่ละรอบ รวมทั้งมีการนำเกมในตำนานอย่าง "ชั่งทอง" กลับมาอีกครั้งในปี 2562 อีกด้วย และในวันที่ 14 กรกฎาคม 2562 มีการเปลี่ยนพิธีกรจาก เสนาหอย-เกียรติศักดิ์ อุดมนาค มาเป็น อุล-ภาคภูมิ จงมั่นวัฒนา และเป็นพิธีกรคู่กันจนถึงเทปสุดท้ายในวันที่ 13 กุมภาพันธ์ 2565